Živjo. Govorila bom o pomembnosti
pohvale, občudovanja in zahvale,
ki morajo biti svojevrstni in iskreni.
Zakaj sem se začela zanimati za to?
Opazila sem, da sem se med odraščanjem
in še do pred nekaj leti
hotela zahvaliti nekomu.
Nekoga sem hotela pohvaliti.
Hotela sem, da me drugi pohvalijo.
A tega nisem delala.
Vprašala sem se, zakaj.
Ker sem sramežljiva in plašna.
Potem sem se vprašala,
če to delam samo jaz.
Začela sem raziskovati.
Zaposlena sem v zavodu za zdravljenje odvisnosti.
Vsak dan srečujem ljudi, ki se soočajo z odvisnostjo.
Včasih odkrijemo, da so bolniki postali zasvojeni,
ker jim oče ni nikoli povedal, da je ponosen nanje.
Potem pa izvejo od družine in prijateljev,
da je oče vsem drugim povedal, da je ponosen nanje.
Sinu pa ni nikoli povedal.
Ker ni vedel, da hoče sin to slišati.
Sprašujem se, zakaj ne prosimo za tisto, kar potrebujemo.
Poznam gospoda, ki je poročen že 25 let.
Želi si, da bi se mu žena zahvalila,
ker služi denar in je ona lahko doma z otroki.
A za zahvalo ne bo prosil.
Poznam žensko, ki to zna.
Enkrat na teden prosi moža,
da se ji zahvali, ker skrbi za dom in vzgaja otroke.
In mož reče, krasno ti gre.
Pohvala mora biti iskrena,
a zanjo prosi sama.
Prijateljica April, ki jo poznam še iz vrtca,
se otrokom zahvali za mala hišna opravila.
Reče si, zakaj se jim ne bi zahvalila, čeprav morajo to vseeno narediti.
Vprašanje je, zakaj sem se nehala zahvaljevati.
Zakaj se drugi ne zahvaljujejo?
Zakaj lahko rečem, da hočem srednje zapečen zrezek,
da potrebujem čevlje št. 38? Nikoli pa ne rečem,
če bi me pohvalili za to.
Zdaj vam govorim le negativne podatke o sebi.
Zdaj vam govorim, kje sem negotova.
Govorim vam, kje potrebujem vašo pomoč.
Do vas se obnašam,
kot da ste sovražniki.
Kaj lahko naredite s temi podatki?
Lahko me ignorirate.
Podatke lahko zlorabite.
Ali pa naredite to, kar potrebujem.
Svoje kolo sem odpeljala v trgovino s kolesi,
kjer so naravnali kolesa.
Moški je rekel: Ko naravnate kolesa,
boste kolo veliko lažje peljali.
Kolo so mi vrnili,
kolesa so naravnali.
Po dveh letih in pol je kolo še vedno kot novo.
Za vse vas imam izziv.
Hočem, da naravnate svoja kolesa.
Bodite iskreni in povejte, kakšno pohvalo potrebujete.
Kaj hočete slišati? Pojdite domov k ženi
in jo vprašajte, kaj potrebuje.
Pojdite domov k možu - kaj potrebuje on?
Pojdite domov, vprašajte najbližje, kaj potrebujejo in jim pomagajte.
Preprosto je.
Zakaj bi se sploh zanimali za to?
Govorimo o miru na svetu.
Kako imamo lahko mir na svetu z različnimi kulturami in jeziki?
Začeti moramo doma, pod svojo streho.
Najprej poskrbite za svoj dom.
Rada bi se vsem vam zahvalila,
ker ste odlični možje, krasne matere,
prijatelji, hčere, sinovi.
Morda vam tega ni povedal še nihče,
a vsi odlično opravljate svoje delo.
Hvala, ker ste prišli
in spreminjate svet s svojimi idejami.
Hvala.
(aplavz)